सोनू सूद ने ट्रेन से 1 हजार से ज्यादा प्रवासी मजदूरों को भेजा घर, विदा करने खुद पहुंचे स्टेशन | Sonu Sood Sends Over 1000 Migrants To UP and Bihar by train from thane railway station - Hindi Oneindia
23 min ago Gold Price: दो दिन की तेजी के बाद आज सस्ता हुआ सोना, जानें 10 ग्राम गोल्ड के रेट
| Published: Monday, June 1, 2020, 18:25 [IST]
मुंबई। लॉकडाउन में फंसे प्रवासी मजदूरों को उनके घर तक पहुंचाने के लिए बसों का इंतजाम करने के बाद अब सोनू सूद मुंबई के ठाणे रेलवे स्टेशन पहुंचे और एक हजार से ज्यादा मजदूरों को उनके घर यूपी-बिहार के लिए ट्रेन से रवाना किया। बता दें कि सोनू सूद प्रवासी मजदूरों को घर भेजने के लिए लगातार प्रयास कर रहे हैं। अब तक वो बसों से हजारों मजदूरों को उनके घर भेज चुके हैं। इसके लिए वो 20 घंटे तक फील्ड पर मौजूद रहते हैं, ताकि कोई भी मदद से छूट ना जाए। उन्होंने कहा है कि वो तब तक अपना प्रयास जारी रखेंगे, जब तक हर किसी तक मदद ना पहुंच जाए।
मजदूरों को विदा करने के लिए ठाणे स्टेशन पहुंचे सोनू सूद
ठाणे स्टेशन से दो विशेष ट्रेनों के माध्यम से उत्तर प्रदेश और बिहार के लिए प्रवासी मजदूर रवाना हुए। सोनू सूद प्रवासी मजदूरों को विदा करने के लिए रविवार को खुद ठाणे रेलवे स्टेशन पहुंचे थे। सोनू सूद ने प्रवासियों के लिए भोजन किट और सैनिटाइटर सहित बुनियादी आवश्यकताओं की व्यवस्था को सुनिश्चित किया, ताकि उनके लिए आरामदायक यात्रा हो सके। महाराष्ट्र सरकार के सहयोग से सोनू ने इन प्रवासी परिवारों को घर भेजने में मदद की।
'अंतिम प्रवासी के घर पहुंचने तक करता रहूंगा काम'
सोनू सूद ने एक बयान में कहा, "प्रवासियों वाली ट्रेनें आज ठाणे से उत्तर प्रदेश और बिहार के लिए रवाना हुईं। हमने अपने सभी यात्रियों के लिए भोजन किट और सैनिटाइटर की व्यवस्था की है। मैं महाराष्ट्र सरकार को उनके समर्थन के लिए धन्यवाद देता हूं। मैं अपने प्रवासियों की मदद करने के लिए अपनी क्षमता में सब कुछ करना सुनिश्चित कर रहा हूं। मैंने अंतिम प्रवासी के घर पहुंचने तक ना रुकने का वादा किया है।"
Suresh Raina praised Sonu Sood for helping stranded migrants during the lockdown | वनइंडिया हिंदी
प्रवासी कर रहे सोनू सूद का अभिनंदन
सोनू सूद का एक वीडियो भी सामने आया है, जिसमें प्रवासी मजदूर उनके इस सराहनीय कदम से खुश होकर उनका अभिनंदन कर रहे हैं। इस वीडियो में एक प्रवासी मजदूर कह रहा है, 'सोनू सूद ने हमारे लिए ट्रेन चलवाई है, इसके लिए मैं उनका हार्दिक अभिनंदन करता हूं।' कोई कह रहा है कि परिवार से करीब 2 महीने बाद मिलेंगे। एक छात्र कह रहा है, 'पेपर देने आए थे यहां फंस गए थे, सोनू सर की वजह से हम घर पर जा पा रहे हैं।'
sonu sood coronavirus lockdown mumbai uttar pradesh bihar up news सोनू सूद कोरोना वायरस लॉकडाउन श्रमिक यूपी बिहार
Sonu Sood Sends Over 1000 Migrants To UP and Bihar by train from thane railway station
Story first published: Monday, June 1, 2020, 18:25 [IST]